U-I-42/13, Up-196/13
Datum: 2014-04-18T00:00:00.000+02:00
ecli: ECLI:SI:USRS:2014:U.I.42.13
vrsta: zakon															posamični akt
zadeva: ocena ustavnosti in zakonitosti predpisov in drugih splošnih aktov															ustavna pritožba
objavljeno: Neobjavljeno | 18.04.2014
dokument: US30392
akt: Ustavna pritožba zoper sklep Vrhovnega sodišča št. VIII DoR 80/2012 z dne 21. 11. 2012 

Ustavna pritožba zoper sodbo Višjega delovnega in socialnega sodišča št. Pdp 501/2012 z dne 2. 8. 2012 

Zakon o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 in 46/13) (ZSPJS), 5. odst. 49.č čl.
resitev: nesprejem ustavne pritožbe															zavrženje															zavrnitev
izrek: Ustavna pritožba zoper sklep Vrhovnega sodišča št. VIII DoR 80/2012 z dne 21. 11. 2012 se ne sprejme.

Ustavna pritožba zoper sodbo Višjega delovnega in socialnega sodišča št. Pdp 501/2012 z dne 2. 8. 2012 se zavrže.

Pobuda za začetek postopka za oceno ustavnosti petega odstavka 49.č člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 in 46/13) se zavrne.
stavek: Ustavno sodišče pobudo za začetek postopka za oceno ustavnosti  zavrne, če od odločitve ni pričakovati rešitve pomembnega pravnega vprašanja.
 
Ustavno sodišče ustavne pritožbe ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču.
 
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva
odlocitev: sklep
geslo: 1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
podlaga: Člen 26.2, 55.b.1.5, Zakon o Ustavnem sodišču [ZUstS]
vlagatelj: Marjan Potokar, Grosuplje
datum_vloge: 2013-02-17T23:00:00.000Z
datum_odlocitve: 2014-04-17T22:00:00.000Z

# U-I-42/13-5

# Up-196/13-12

18. 4. 2014

---

## SKLEP

Ustavno sodišče je v postopkih za preizkus ustavne pritožbe in pobude Marjana Potokarja, Grosuplje, na seji 18. aprila 2014

sklenilo:

**Ustavna pritožba zoper sklep Vrhovnega sodišča št. VIII DoR 80/2012 z dne 21. 11. 2012 se ne sprejme.**

**Ustavna pritožba zoper sodbo Višjega delovnega in socialnega sodišča št. Pdp 501/2012 z dne 2. 8. 2012 se zavrže.**

**Pobuda za začetek postopka za oceno ustavnosti petega odstavka 49.č člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 in 46/13) se zavrne.**

---

## OBRAZLOŽITEV

Pritožnik vlaga ustavno pritožbo zoper sodbo drugostopenjskega sodišča o zavrnitvi pritožbe, ki jo vložil zoper sodbo sodišča prve stopnje o zavrnitvi njegovih tožbenih zahtevkov v zvezi z uvrstitvijo v višji plačni razred. Drugostopenjskemu sodišču očita kršitve 14., 22., 23. in 25. člena Ustave ter 6. in 13. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP). Vlaga tudi ustavno pritožbo zoper sklep Vrhovnega sodišča o zavrženju predloga za dopustitev revizije zoper omenjeno odločitev drugostopenjskega sodišča. V ustavni pritožbi nasprotuje zaključkom o nepopolnosti predloga in navaja, da je takšno zavrženje preveč formalistično. Smiselno uveljavlja kršitev pravice do sodnega varstva iz prvega odstavka 23. člena Ustave.

Pritožnik vlaga tudi pobudo za začetek postopka za oceno ustavnosti predpisa, navedenega v izreku tega sklepa. Zatrjuje, da je v neskladju z 2. členom in z drugim odstavkom 14. člena Ustave. Predlaga, naj Ustavno sodišče pobudi ugodi ne glede na odločitev o ustavni pritožbi, četudi le z učinkom za naprej.

Ustavno sodišče ustavne pritožbe zoper sklep Vrhovnega sodišča ni sprejelo v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – v nadaljevanju ZUstS) (1. točka izreka).

Ustavno sodišče je ustavno pritožbo zoper sodbo drugostopenjskega sodišča zavrglo, ker pravna sredstva niso izčrpana (2. točka izreka).

Po drugem odstavku 26. člena ZUstS Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča ta pobuda ne odpira pomembnih ustavnopravnih vprašanj, zato jo je Ustavno sodišče zavrnilo (3. točka izreka). Pri tem se ni ukvarjalo z vprašanjem, ali pobudnik sploh izpolnjuje pravni interes za njeno obravnavo.

Ustavno sodišče je sprejelo ta sklep na podlagi drugega odstavka 26. člena, pete alineje prvega odstavka 55.b člena in drugega odstavka 55.b člena ZUstS v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.

---

mag. Miroslav Mozetič

Predsednik